जिला कलक्टर ज्ञानाराम ने बताया कि तहसील क्षेत्र सूरतगढ़ के लिये 14 करोड़, घड़साना के लिये 7.5 करोड़, अनूपगढ़ क्षेत्र के लिये 2.5 करोड़ तथा रायसिंहनगर क्षेत्रलके किसानों के लिये 7 करोड़ रूपये का क्लेम पारित हुआ है। जिला कलक्टर ने बताया कि पूर्व में प्राप्त 11.61 करोड़ में से श्रीगंगानगर तहसील क्षेत्र के किसानों को 1.97 करोड़, सादुलशहर क्षेत्र के लिये 0.23 करोड़, करणपुर क्षेत्र के लिये 1.83 करोड़, पदमपुर क्षेत्र के लिये 4.75 करोड़ तथा विजयनगर क्षेत्र के लिये 2.80 करोड़ के क्लेम वितरित किये जा चुके है। फसल खराब होने पर प्रधानमंत्री फसल बीमा योजना में पारित क्लेम सीधे ही संबंधित किसान के बैंक खातों के माध्यम से भुगतान किया जाता है।